b"\n_START_ARTICLE_\nAvaluaci\xc3\xb3\n_START_PARAGRAPH_\nL'avaluaci\xc3\xb3 o avaluaci\xc3\xb3 educativa \xc3\xa9s, dins el context educatiu, un proc\xc3\xa9s complex que s'utilitza per a obtenir informaci\xc3\xb3 \xc3\xbatil amb la finalitat de formular judicis de valor i al mateix temps servir de guia per tal de prendre decisions. Com a activitat que t\xc3\xa9 com una de les seves caracter\xc3\xadstiques m\xc3\xa9s visibles el formular un judici de valor, per tal cosa s'utilitzen una s\xc3\xa8rie de t\xc3\xa8cniques de mesura. La finalitat \xc3\xbaltima de l'avaluaci\xc3\xb3 \xc3\xa9s la de ser una ferramenta per a prendre decisions, i aquest motiu \xc3\xa9s el que li d\xc3\xb3na la seva import\xc3\xa0ncia._NEWLINE_La branca de la pedagogia que estudia els m\xc3\xa8todes d'avaluaci\xc3\xb3 s'anomena docimologia.\n_START_SECTION_\nEl judici de valor a l'avaluaci\xc3\xb3\n_START_PARAGRAPH_\nAvaluar un aprenent implica emetre un judici de valor sobre quin \xc3\xa9s el criteri d'avaluaci\xc3\xb3. Els judicis de valor en les avaluacions es troben a la selecci\xc3\xb3 de criteris que distingiran el correcte de l'incorrecte, el ben fet del mal fet o l'\xc3\xa8xit del no-\xc3\xa8xit; en els indicadors quantitatius i qualitatius que han de mostrar aquests criteris; i en l'establiment d'est\xc3\xa0ndards o nivells dels indicadors i dels criteris per, per comparaci\xc3\xb3, determinar si s\xc3\xb3n v\xc3\xa0lids o exitosos, i si s'escau quantificar en quin grau ho s\xc3\xb3n."